**Melancolie**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Melancolie, dulce agonie,

Tu mă cuprinzi în brațele-ți ades...

Tu poți să fii o simfonie,

Sau un vacarm de ne-nțeles.

Rememorez adesea timpul,

Când fericit copil eram,

Și-mi amintesc cum băteam câmpul,

Cărările ce le știam,

Din codrul verde, drag prieten,

Cu alți copii le străbăteam.

Îmi amintesc azi vag căsuța,

În care am copilărit,

Pe mama-n prag, dar și măsuța,

Pe care scrisu’-am buchisit.

Văd școala și apoi liceul,

Cu dascălii și-ai mei colegi,

Fiorul dragostei întâiul,

Ce cauți să îl înțelegi.

Revăd trecuta tinerețe,

Cu nebunii și împliniri,

Ce-au avut rostul să mă-nvețe,

Valoarea sincerei iubiri.

Cu tâmplele-argintii, știu bine,

Valoarea ei neprețuită,

De-aceea cea de lângă mine,

Va fi mereu, mereu iubită.

Melancolie, dulce agonie,

Mă rup acum din mreaja ta,

Mi-ai dat clipe de reverie,

De-aceea nu te pot uita!